 Ngoku Wangasaba NyamuhangaESURA YERIKUMI NA MUSANJUOmuhangiki wolhubulha nekihugho ananzire iniowa emisabe yethu.Esyonyimbo 115:151, 2. Busana naki omusabe ni kihembo kyembaghane, kandi busana naki ithwaminya ekya Biblia yikakanaya kugho?EKIHUGHO ahakiri omwa kyanya ni kandu kake buyira. Yehova akabya akasamalira ekihugho, abandu abosi abaliko bakabya ngakathondi kamaghetse akakalhua omwa kalegha. Esyonyimbo 115:15; Isaya 40:15 Nomwakine indi thukalhangirawa ngakandu kake buyira omwa kyanya, Esyonyimbo 145:18, 19 hakabugha hathi: Yehova ali hakuhi okwa bosi abakamubirikira, ali hakuhi okwa bosi abakamubirikira nekwenene. Akaberereraya obwagha bwabosi abakamubaha, akowa erilhaka lyabu, akalhamayabo. Olhu ka ni lhusunzo lhunene olhwa thuwithe! Yehova, Omuhangiki omuthoki webyosi, anzire iniabya bughuma nethu, kandi anzire iniahulikirira emisabe yethu. Kwenene, omusabe ni lhusunzo, ekihembo kyembaghane ekya Yehova abiriha obuli mughuma wokwithwe.2 Aliriryo Yehova akendi thuhulikirira ithunalyakanaya nayu omwa nzira eyakaligha. Thwanga kolha ekyo kya thuthi? Thulebaye ekya Biblia yikakanaya okwa musabe.3. Busana naki wutholere iwasaba Yehova?3 Yehova anzire iwamusaba kutse erikania nayu. Thukakolha ekyo kya thuthi? Kisi soma Abanya Filipi 4:6, 7. Thalengekania okwekyo. Omuthabali owobuhangwa bwosi akutsomene kutsibu kandi anzire iwamubwira eriyowa lyawu nebitsibu byawu.4. Erisaba Yehova mughulhu wosi likakamathaya lithi obunywani bwawu nayu?4 Omusabe akathuwathikaya eribya ithune bughuma ndeke na Yehova. Abanywani bakabya bane mukanirania okwa bya bakalengekanaya, ebya banzire, nokwiyowa lyabu, obunywani bwabu bukaghuma. Erisaba Yehova kwa line lithya. Erilhabira omwa Biblia, abirikubwira amalengekania neriyowa liwe, kandi akakubwira ekyakendikolha omwa buthuku obukasa. Nawu wangana mubwira ebiri okwa muthima omwimusaba mughulhu wosi. Wukendibya wune mukolha eki, obunywani bwawu na Yehova bukendi kamatha ndeke.Yakobo 4:8.THUKOLEKI NUKU NYAMUHANGA ATHOWE?5. Thukaminya thuthi ngoku Yehova syalihulikirira emisabe yosi?5 Mbwino Yehova akanahulikirira emisabe yosi? Eyihi. Omwa buthuku bwomuminyereri Isaya, Yehova mwabwira Abaisraeli athi: Omughulhu mukakanyiriraya erisaba lingyi, sinendiowa. Ebyalha byenyu byoswire nomusasi. Isaya 1:15 Kwesi thwamathendi yitheya, ithwangana kolha ebindu ebya Yehova aponire, neryo ikyaleka iniathowa emisabe yethu.6. Busana naki ni kikulhu eribya nerikirirya? Wanga kangania wuthi ku wuwithe erikirirya?6 Thwamanza Yehova ahulikirire emisabe yethu, ambi ithwamwikirirya. Mariko 11:24 Omukwenda Paulo mwahandika athi: Ahathe erikirirya, omundu syangathoka eritsemesya Nyamuhanga, kusangwa litholere oyukahika oku Nyamuhanga inikirirya Nyamuhanga kwaneho, kandi kwakahemba abakamusonda-sonda. Abaebrania 11:6 Aliwe sikiri ghunza erikwama kya bugha wuthi wikirirye. Thutholere ithwakangania erikirirya lyethu lya ndeke omwowa Yehova buli kiro.Soma Yakobo 2:26.7. a Busana naki thutholere ithwayikehya neribya omwa mibere yerisikya thukasaba Yehova? b Thwanga kangania thuthi ngoku thukasaba erilhua okwa muthima?7 Thutholere ithwayikehya neribya omwa mibere yerisikya thukasaba Yehova. Busana naki? Thwamabya ithuli berikania nomusinga kutse prezidenti, ithukendi kania nayu omwa mibere yerisikya. Yehova ya Muthoki wEbyosi, busana nekyo thutholere ithwamusikya neriyikehya kutsibu omughulhu thukamusaba. Enzuko 17:1; Esyonyimbo 138:6 Thutholere ithwamusaba erilhua okwa muthima, butsira eribera erisubirira omwa binywe bighumerera.Matayo 6:7, 8.8. Thwamasaba ekindu, ni kindi kyahi ekya thwanga kolha?8 Erighunzerera, omughulhu thukasaba ekindu kirebe, thutholere ithwalengaho erikolha ngoku thwanga thoka erihambana nebya thukasaba. Ngekyerileberyako, thwamasaba Yehova yebya thukayithagha buli kiro, isi thwangabya baghatha neryo thukalengekania thuthi Yehova akendi thuha obuli kindu kandi ithwangana thoka erikikolera. Thutholere ithwakolha kutsibu neriligha omubiiri wosi-wosi owathwangana thoka. Matayo 6:11; 2 Abanya Tesalonika 3:10 Kutse thwamasaba Yehova yobuwathikya obwerileka erikolha ekibi, thutholere ithwayihighulha okwa mibere eyanga thukolya omwirengwako. Abanya Kolosai 3:5 Thukanaye okwa bibulyo ebikabera eribulibwa ebihambire okwa musabe.EBIBULYO EBIHAMBIRE OKWA MUSABE9. Thutholere ithwasabandi? Yoane 14:6 hakathukangirirayaki okwa musabe?9 Thutholere ithwasabandi? Yesu mwakangirirya abigha biwe athi basabe Thatha wethu oyuli elhubulha. Matayo 6:9 Kandi mwabugha athi: Ingye indi nzira, ingye indi mwatsi wekwenene, ingye indi ngebe; sihali mundu oyukahika oku Thatha athalyalhaba omwingye. Yoane 14:6 Busana nekyo thutholere ithwasaba Yehova erilhabira omu Yesu. Kikamanyisayaki erilhabya emisabe yethu yomu Yesu? Yehova eriligha emisabe yethu, thutholere ithwakangania ngoku thukasikaya olhukwamirwa lhwembaghane olhwa Yehova abiriha Yesu. Ngoku thwigha, Yesu mwasa okwa kihugho erithulhamya okwa kibi nolhuholho. Yoane 3:16; Abanya Roma 5:12 Kandi Yehova abirisombolha Yesu eribya Muhereri Mukulhu kandi Mutsweri.Yoane 5:22; Abaebrania 6:20.Wangana saba endambi yosi-yosi10. Thukasaba, mbwino hane ngoku thutholere ithwabya? Soborera.10 Thukasaba, mbwino hane ngoku thutholere ithwabya? Eyihi, Yehova syali bugha athi ithwakukama, ithwikalha, kutse erimana thukasaba. E Biblia yikakangiriraya yithi thwangana saba Yehova ithune omwa mibere mirebe yosi-yosi eyerimusikya. 1 Emyatsi yEmigulu 17:16; Nehemia 8:6; Danieli 6:10; Mariko 11:25 Ekya Yehova akalhangira mwa kikulhu, si yemibere eyathukabyamu thukamusaba, aliriryo lyerimusaba ithunawithe amalengekania awuwene. Thwangana saba omwa mulenge muuli kutse bukuthu-kuthu ahosi-hosi ahathuli okwa ndambi yosi-yosi. Thwamasaba Yehova, thutholere ithwabya namaha ngoku akendi thwowa nibya nomuhangabya isihali omundu oyuthowire thukasaba.Nehemia 2:1-6.11. Ni bindu nga byahi ebya thwanga bwira Yehova omwa musabe?11 Thwanga sabaki? Thwangana saba ekyosi-kyosi ekinahambangene nerisonda lya Yehova. E Biblia yithi: Thwamasaba ekindu omwisonda liwe, akathowa. 1 Yoane 5:14 Mbwino thunatholere ithwasaba nebithuhambireko. Ee. Erisaba Yehova liri ngerikania nomunywani. Thwangana bwira Yehova yekyosi-kyosi ekya thukalengekanaya nekiri okwa muthima. Esyonyimbo 62:8 Thwangana musaba omulimu abuyirire erithuwathikya erikolha ekihikire. Luka 11:13 Kandi thwangana saba Yehova yamenge awerithuwathikya erithwamu ndeke, nakaghalha akerighumira ebitsibu. Yakobo 1:5 Thutholere ithwa saba Yehova yekighanyiro busana nebibi byethu. Abanya Efeso 1:3, 7 Kandi thutholere ithwasabira nabandi, imwamuli abokwithwe nabalikyethu abomwa kithunga.Emibiri 12:5; Abanya Kolosai 4:12.12. Ni kyahi ekitholere eribya kikulhu omwa misabe yethu?12 Ni kyahi ekitholere eribya kikulhu omwa misabe yethu? Yehova nerisonda liwe. Thutholere ithwamusima erilhua okwa muthima busana nebyosi ebyabirithukolera. 1 Emyatsi yEmigulu 29:10-13 Thukaminya eki kundi omughulhu Yesu abya okwa kihugho, mwakangirirya abigha biwe ngoku bangasaba. Soma Matayo 6:9-13. Mwabugha athi batholere ibatsuka erisaba bathi erina lya Nyamuhanga libye libuyirire. Kandi Yesu mwakangania ngoku thutholere ithwasaba thuthi Obwami bwa Nyamuhanga bwase kandi erisonda liwe likolhawe omwa kihugho kyosi. Yesu abere abirighunza erisaba ebindu bikulhu-bikulhu ebi, mwabya akakanganirye athi ithwasaba nebiyithawa byethu. Thukabya thukahira Yehova nerisonda liwe lyembere omwa misabe yethu, thukabya ithwamakangania ekya thukathwalha mwa kikulhu.13. Emisabe yethu yitholere iyabya mirahi?13 Emisabe yethu yitholere iyabya mirahi? E Biblia siyiri bugha. Emisabe yethu yanganabya mikuhi kutse miri erisighikira okwa mibere eyiriho. Ngekyerileberyako, thwangana saba musabe mukuhi thukalya aliwe ithwasaba muuli thukaha Yehova yewasingya kutse thukamubwira ebithuhambireko. 1 Samweli 1:12, 15 Si thutholere thukasaba misabe miri-miri habwa ndangirawe, ngabandi ku bakolha omwa biro bya Yesu. Luka 20:46, 47 Yehova syali tsemera emisabe eyiri ngeyo. Ekya Yehova akanza lyerisaba ebikalhua omwa mithima yethu.14. Thutholere ithwasaba mirundi mingahi, kandi eki kikathweghesayaki oku Yehova?14 Thutholere ithwasaba mirundi mingahi? Yehova akabugha athi thukanaye nayu mughulhu wosi. E Biblia yikathubwira yithi thubye thukasaba, thuyitsingirire omwisaba, nerisaba butsira eriumbya. Matayo 26:41, Abanya Roma 12:12; 1 Abanya Tesalonika 5:17 Yehova akabya inianayitheghekire erihulikirira emisabe yethu. Thwangana musima buli kiro busana nolhwanzo lhwiwe. Thwangana musaba obusondoli, akaghalha nerihumulikanibwa. Thwamabya kwenene ithukasima olhusunzo lhwerisaba Yehova, ithukendi kolesya akaghisa kosi-kosi akathwamabana erikania nayu.15. Busana naki thutholere ithwabugha thuthi amina okwa muhindo womusabe?15 Busana naki thutholere ithwabugha thuthi amina omusabe akahwamu? Ekinywe amina kikamanyisaya kwenene kutse kwabinabye bithya. Ni nzira eyerikanganiryamu ngoku ebya thulyasaba bikalhua okwa muthima kandi thulyabimanyisaya. Esyonyimbo 41:13 E Biblia yikathubwira yithi ni kibuya eribugha thuthi amina, obundi omwa bukuthu kutse omwa mulenge owakowika okwa muhindo womusabe erikangania ngoku thukalighirana nebya mabuwa.1 Emyatsi yEmigulu 16:36; 1 Abanya Korinto 14:16.NGOKU NYAMUHANGA AKASUBIRAYA EMISABE YETHU16. Kwenene Yehova akanasubiraya emisabe yethu? Soborera?16 Kwenene Yehova akanasubiraya emisabe yethu? Ee! E Biblia yikabugha yithi, akasubiraya erisaba. Esyonyimbo 65:2 Yehova akasubiraya emisabe yesyomiliyoni syabandu abakamusaba erilhua okwa muthima, kandi akakolha ekyo omwa nzira muthina-muthina.17. Yehova akakolesya athi abamalaika nabaghombe biwe bokwa kihugho erisubirya emisabe yethu?17 Yehova akakolesaya abamalaika nabaghombe biwe bokwa kihugho erisubirya emisabe yethu. Abaebrania 1:13, 14 Hali ebyalholirweko bingyi ebya bandu abasaba Nyamuhanga yobuwathikya obweriyitheghererya e Biblia nenyuma waho bamabungirwa nAbema ba Yehova. E Biblia yikakanganaya ngoku abamalaika bakasangira omwithulhughania engulhu yuwene omwa kihugho kyosi. Soma Eribisulirwa 14:6. Nabangyi omwithwe thwabirisaba Yehova busana nekitsibu kirebe kutse ekiyithawa neryo ithwabana obuwathikya erilhua okwa Mukristayo mulikyethu.Emisyo 12:25; Yakobo 2:16.Yehova angana subirya emisabe yethu erilhabira omwa buwathikya obwa thukabana omwa Bakristayo balikyethu18. Yehova akakolesaya athi omulimu wiwe abuyirire ne Biblia erisubirya emisabe yethu?18 Yehova akakolesaya omulimu wiwe abuyirire erisubirya emisabe yethu. Omughulhu thukasaba obuwathikya bwerirwanisya ekitsibu kirebe, angana kolesya omulimu abuyirire erithuha obusondoli nakaghalha. 2 Abanya Korinto 4:7 Kandi Yehova akakolesaya e Biblia erisubirya emisabe yethu nerithuwathikya erithwamu ndeke. Thukabya thukasoma e Biblia thwangana bana erisako erikendi thuwathikya. Kandi Yehova angana kolesya omundu oyukasubiraya omwa mihindano eribugha ekya thukayithagha eriminya kutse iniakolesya omusyakulhu wekithunga erithubwira enzumwa eyiri omwa Biblia.Abanya Galatia 6:1.19. Busana naki thwangana yowa Yehova nga syathasubirya emisabe yethu?19 Aliwe okwa bundi buthuku ithwangana yibulya, Busana naki Yehova syathasubirya emisabe yaghe? Wibuke ngoku anasi ngangasubirya emisabe yethu yathi kandi mughulhu wahi. Anasi ebya thukayithagha. Kyangana thuyithaghisya eribya ithunemubera erisaba habwomughulhu mulebe erikangania ngoku ebya thukasaba thukabimanyisaya nerimukangania ngoku thumuyikethere. Luka 11:5-10 Obundi buthuku, Yehova akanasubiraya emisabe yethu omwa nzira eya thuthalhue thuyitsulirye. Ngekyerileberyako, thwangana saba busana nekitsibu ekikalire, aliwe omwakanya kerikilhusyaho, angana thuha akaghalha kerikiyiyinirya.Soma Isaya 40:29.20. Busana naki thutholere ithwasaba Yehova mughulhu wosi?20 Ka thuwithe olhusunzo olhwerisaba Yehova! Thutholere ithwakiminya ngoku akendi hulikirira emisabe yethu. Esyonyimbo 145:18 Thukendibya thunemusaba Yehova mughulhu wosi erilhua okwa muthima, obunywani bwethu nayu bukendi ghuma.EKWENENE 1: YEHOVA ANZIRE INIAHULIKIRIRA EMISABE YETHUOmwami Mukulhu ali hakuhi oko bosi abakamubirikira, ali hakuhi oko bosi abakamubirikira nekwenene.Esyonyimbo 145:18Thutholere ithwakolha kyahi thwamanza Yehova ahulikirire emisabe yethu?Thutholere ithwabya nerikirirya.Esyonyimbo 138:6Thutholere ithwayikehya neriyisikya.Emikolere yethu yitholere iyahambangana nemisabe yethu.Thutholere ithwabugha ebiri okwa muthima kandi ithukabimanyisaya. Isithwasubirira omwa binywe bighumerera thukasaba.Ambi ithwahambania esyongebe syethu nerisonda lya Nyamuhanga.EKWENENE 2: EBIBULYO EBIHAMBIRE OKWA MISABEThutholere ithwasabandi?Thukasaba, mbwino hane ngoku thutholere ithwabya?1 Emyatsi yEmigulu 17:16; Nehemia 8:5, 6; Danieli 6:10; Mariko 11:25Yehova akanahulikirira emisabe yethu eyobukuthu-kuthu?Emisabe yethu yitholere iyabya mirahi?Thutholere ithwasaba mirundi mingahi?Abanya Roma 12:12; 1 Abanya Tesalonika 5:17Busana naki thutholere ithwabugha thuthi amina omusabe akahwamu?1 Emyatsi yEmigulu 16:36; 1 Abanya Korinto 14:16EKWENENE 3: EBYA THWANGA HIRA OMWA MISABE YETHUThwamasaba ekindu omwisonda liwe, akathowa.1 Yoane 5:14Ni byahi ebya thwanga hira omwa misabe yethu?Saba wuthi erisonda lya Yehova likoleke.1 Emyatsi yEmigulu 29:10-13Saba wukakangania erisima.Saba ebiyithawa byawu.Saba omulimu abuyirire.Saba amenge awerithwamu ndeke.Isaya 40:29Saba akaghalha keriyiyinia.Abanya Efeso 1:3, 7Saba erighanyirwa ebibi byethu.Emibiri 12:5Hira abandi bomwa misabe.EKWENENE 4: YEHOVA AKASUBIRAYA EMISABE YETHUWukasubiraya erisaba, abandu abosi basyakuhikako.Esyonyimbo 65:2Yehova akasubiraya athi emisabe yethu?Emisyo 12:25; Eribisulirwa 14:6Yehova angana kolesya abamalaika kutse abandu erithuwathikya.2 Abanya Korinto 4:7Omulimu wiwe abuyirire akathuha obuwathikya obwa thukayithagha.Abanya Filipi 4:6, 7Akathuha obuholho nakaghalha akathukayithagaha eriyiyinia.Abanya Galatia 6:1; 2 Timoteo 3:16, 17Akathuha amenge erilhabira omwa Biblia nomwa kithunga. 